Fra i dag spiller Mikkel Agger for FC Hjørring. Han er dog kun lejet.

Mikkel Agger skal fra nu af spille for FC Hjørring og det skal han resten af efterårssæsonen. Han er dog kun lejet til klubben. - Vi har længe søgt efter en supplering til vores andre angrebsspillere, og fundet ham i Mikkel Agger fra Esbjerg. Vi tror, at Mikkel med hans målnæse og hurtighed vil supplere vores andre angrebsspillere, skriver klubben i en pressemeddelse. Mikkel Agger starter træningen i Hjørring i dag og vil, hvis papirerne er i orden debutere i morgen i pokalturneringen mod Hadsund.